Ministrul Justiției, Cătălin Predoiu, se pune bine cu magistratura: Propune un proiect cu despăgubiri uriașe pentru procurori și judecători.
În cazul în care magistrații suferă prejudicii în exercitarea meseriei, aceștia vor beneficia de asistență medicală profilactică, curativă, recuperatorie în țară și în străinătate, toate plătite din bani publici. Magistrații mai beneficiază de plăți pentru medicamente, transport, compensații de până la 15.000 de euro. În cazul pierderii temporare a capacității de muncă, despăgubirile pentru magistrați se acordă până la redobândirea capacității de muncă. În situația decesului unui magistrat, se acordă o despăgubire în sumă egală cu indemnizaţia brută de care magistratul a beneficiat în ultima lună de dinaintea producerii evenimentului înmulțită cu numărul de luni în care ar fi beneficiat de această indemnizaţie, de la data decesului până la pensionare, dar nu mai mică de 50000 de euro.
Ministerul Justiției, condus de Cătălin Predoiu (PNL), a propus spre dezbatere publică un proiect de hotărâre de guvern care prevede acordarea de despăgubiri magistraților "care au suferit unele prejudicii în exercitarea atribuțiilor de serviciu sau în legătură cu acestea".Proiectul lui Cătălin Predoiu vizează plăți de la buget pentru toți procurorii și judecătorii din România și se referă la situații în care viaţa, integritatea corporală, sănătatea ori bunurile acestora le sunt afectate în timpul serviciului.Inițiativa stipulează următoarele plăți din bani publici:Proiectul propus de ministerul Justiției, condus de Cătălin Predoiu, a fost pus în dezbatere publică pe 5 mai 2022, data încheierii consultării publice fiind de 4 iunie 2022.